Ашот Григорян
Գևորգ Գրիգորյանը (Ջոտտո)՝ հայտնի և անհայտ

Глава

Ջոտտո՝ հայկական նոր վերածննդի վարպետը

Հայ գեղանկարչության համար անսովոր հեղինակային մաներա և ներկապնակ ունեցող Ջոտտոն (Գևորգ Գրիգորյան) մեկընդմիշտ հավատարիմ մնաց իր որդե-գրած սկզբունքներին։ Նա անզիջում էր նույնիսկ անհատի պաշտամունքի տարիներին, վերապրեց ահեղ ժամանակները և 1960-ականներին վերադարձավ մայր հայրենիք, այդպիսով մաս դառնալով ոչ միայն վրացա-հայ, այլև հայրենի մշակութային իրականությանը։ Հայկական նոր վերածննդի տարիներն էին խորհրդային Հայաստանը ղեկավարում էր արդարամիտ ու ազգասեր Յակով Զարոբյանը, Ջոտտոյի հովանավորներից էր հայկական գիտական մտքի զարթոնքի առաջամար-տիկներից Արտեմ Ալիխանյանը։ Բազում արգելքներ, անասելի խոչընդոտներ դիմագրաված նկարիչն իր կյանքի մայրամուտին ստեղծագործական նոր վերելք ապրեց, արժանացավ համընդհանուր ուշադրության և արվեստասերների համակրանքին, թո՛ղ որ ուշացումով՝ ներկայացվեց հեղինակավոր ցուցասրահներում և հետմահու ունեցավ իր արվեստանոց-թանգարանը։